Пчелар

Пчелар — лице што чува медоносни пчели, професија позната како пчеларство. Поимот пчелар се однесува на лице што чува медоносни пчели во кошници, кутии или други садови. Пчеларот не ги контролира суштествата, тој е сопственик на кошниците или кутиите и придружната опрема. Пчелите се слободни да бараат храна или да си одат (во рој) како што сакаат. Пчелите обично се враќаат во кошницата на пчеларот бидејќи кошницата претставува чист, темен, заштитен дом.
Пчеларите се нарекуваат и одгледувачи на мед, апијаристи или поретко, апикултуристи (и двата од латинскиот збор ''apis'', пчела; сп. пчеларник).
1 Класификации на пчелари
1.1 Пчеларство како хоби
Повеќето одгледувачи на пчели се одгледувачи на хоби. Овие луѓе обично работат или поседуваат само неколку кошници. Тие главно се интересираат за пчеларството поради нивниот интерес за екологијата и природните науки. Медот е нуспроизвод од ова хоби. Бидејќи обично е потребна значителна инвестиција за да се основа мал пчеларник и десетици часови работа со кошници и опрема за мед, пчеларството како хоби ретко е профитабилно надвор од Европа, каде што недостатокот на органски пчелни производи понекогаш предизвикува голема побарувачка за приватно произведен мед.
1.2 Споредно пчеларството
Пчеларот кој се занимава со пчеларство како споредна професија се обидува да оствари профит одгледувајќи пчели, но се потпира на друг извор на приход. Споредните пчелари можат да управуваат дури со 300 колонии пчели, произведувајќи 10-20 метрички тони мед во вредност од десетици илјади американски долари секоја година.
1.3 Комерцијални пчелари
Комерцијалните пчелари контролираат стотици или илјадници колонии пчели. Најобемните поседуваат и управуваат дури со 50.000 колонии пчели, а произведуваат милиони килограми мед. Првиот голем комерцијален пчелар бил Петро Прокопович од Украина, кој управувал со 6600 колонии во почетокот на 19 век. Мозес Квинби бил првиот комерцијален пчелар во САД, со 1200 колонии пчели до 1840-тите години. Подоцна (1960-тите-1970-тите), Џим Пауерс од Ајдахо, САД, имал 30.000 кошници кои произведувале мед. „Миел Карлота“, управувана од партнерите Артуро Вулфрат и Хуан Спек од Мексико, управувала со најмалку 50.000 кошници медоносни пчели од 1920 до 1960 година. Денес, фармата за мед „Ади“ во Јужна Дакота, САД, (80.000 колонии) и „Комвита“ во Нов Зеланд (30.000+ колонии) се меѓу најголемите пчеларски претпријатија во светот. Во светски рамки, комерцијалните пчелари се околу 5% од поединците со пчели, но произведуваат околу 60% од светската жетва на мед.
2 Опрема
Пчеларите носат заштитни одела за да спречат повреди додека работат со кошниците. Покривајќи се од глава до пети со разни материјали, ракавици и превез, пчеларите успешно се заштитуваат.
3 Истакнати пчелари
Откако Петро Прокопович станал првиот голем комерцијален пчелар, по патот имало луѓе кои придонеле за успехот на одгледувањето медоносни пчели. Од проучување на нивната генетика, до пишување познати романи, па сè до конструирање алатки за помош во индустријата, овие пчелари помогнале во водењето на професијата.
* Петро Прокопович
* Јохан Џирзон
* Л. Л. Лангстрот
* Антон Јанша
* Петар Павел Главар
* Емил Варе
* Брат Адам
* Мојсеј Квинби
* Јурај Фандли
* Грегор Мендел
* Жорж де Лајенс
* Роберт А. Холекамп
* Чарлс Дадант
* Амос Рут
* Валтер Т. Кели
* Роџер Морс
* Жаклин Гоу
* Тарлтон Рејмент
* Ерика Томпсон
* Гордон Дуган
Други познати пчелари се:
* Иржи Динстбир помладиот
* Гордон Дуган
* Едмунд Хилари
* Марта Керни
* Боб Магваер
* Тери Наткинс
* Најеф Раџуб
* Пол Теру* Бил Тернбул
* Стив Вај
* Алфред Воткинс
* Џејмс Хетфилд
4 Во популарна култура
Со професијата пчеларство се занимаваат разни измислени ликови и во литературата и во филмовите, како што е детективот Шерлок Холмс кој се пензионира за да чува пчели.
5 Поврзано
* Земјоделство
* Градинарство
* Органско земјоделство
* Одржливо земјоделство